Capitolul V – Prezentarea măsurilor (MCS-Măsură Cheile Sohodolului)

FIȘA MĂSURII MCS.1. - **Acţiuni pentru transferul de cunoştinţe şi acţiuni de informare**

Denumirea măsurii - CODUL Măsurii: MCS.1

**PNDR:** *Măsura 1,* Submăsura 1.2. – Sprijin pentru activități demonstrative și acțiuni de informare

Tipul măsurii: □ INVESTIŢII

* SERVICII
* SPRIJIN FORFETAR

1. Descrierea generală a măsurii

**Justificare şi corelare cu analiza SWOT a alegerii măsurii propuse în cadrul SDL**:

Fermierii din teritoriul GAL nu dispun de cunoştinţe adecvate în domeniul metodelor de management, al tehnologiilor şi standardelor moderne de producţie, axându-se preponderent pe experienţa de practică tradiţională. Nivelul de conştientizare, cunoştinţe şi abilităţi al acestora cu privire la metode moderne şi inovative de procesare şi marketing ale produselor agricole, inclusiv în contextul lanţurilor scurte de aprovizionare, este insuficient pentru a putea răspunde cererii pieţei şi a îndeplini standardele la nivel european. În plus, aceştia nu deţin de suficiente cunoştinţe cu privire la practicile de mediu care aduc beneficii biodiversităţii, solului şi apei şi nu deţin informaţii privind practicile agricole care contribuie la o mai bună adaptare la efectele schimbărilor climatice în zonele cu risc şi la reducerea emisiilor de GES. Evoluţia în sectorul agro - alimentar din România necesită pentru micii procesatori un nivel ridicat de informare tehnică, economică şi de management al afacerii pentru a îndeplini cu succes standardele UE (siguranţă alimentară, sănătatea animalelor, norme de mediu, etc.) şi de a face faţă unui mediu concurenţial. Este nevoie de o capacitate sporita de a accesa cunoştinţe şi informaţii în cadrul lanţului alimentar, inclusiv prin acţiuni de diseminare a informaţiilor. Acţiunile privind transferul de cunoştinţe şi acţiuni de informare vizează acompanierea măsurilor de creştere a competitivităţii şi diversificării din agricultură şi a necesităţii restructurării şi modernizării sectorului agricol, a încurajării afacerilor orientate spre piaţă, procesarea şi comercializarea produselor agricole, a sporirii cerinţelor pentru o gamă largă şi diversificată de aptitudini economico-financiare şi de management cât şi a celor legate de îndeplinirea obiectivului gestionării durabile a terenurilor şi protecţiei mediului, aplicarea de tehnologii şi practici prietenoase cu mediul, bunelor practici de producţie agricolă, precum şi de utilizare a energiei regenerabile, a aplicării soluţiilor tehnologice şi practicilor agricole, care să asigure alternative la combaterea secetei prin metodele de irigaţii. Sistemul de învățământ existent la nivelul teritoriului nu este adaptat cerințelor impuse de o agricultură performantă (PSOSI1,2). În condițiile în care totuși absolvenții de studii medii au o bază de pregătire generală buna (PTP5) se impune utilizarea oportunităţii oferite de măsură prin acțiuni demonstrative în domeniul agriculturii (OT3,OP1,OE10,OOSI1) pentru a recupera cât mai mai mult handicapul existent. Condițiile naturale favorabile (PTT2,4,5,11) alături de finanţările oferite prin PNDR pentru dezvoltarea activităților agricole și non agricole (OT2,3,OP1,OP3,OE4,OOSI1) reprezintă un imbold pentru atragerea de noi resurse umane din zonele urbane catre spatiul rural (OP5). Pentru realizarea acestui deziderat trebuie sa ne asigurăm că "noii veniţi" au capacitatea de a se integra în sistemul de activitate agricolă. Se doreşte în acest fel prevenirea depopulării zonei rurale (AP5).

**Obiective generale:**

i) Favorizarea competitivităţii agriculturii

**Obiective specifice ale măsurii** :

* Creșterea competitivității sectoarelor agricol și forestier;
* Promovarea cunoașterii și îmbunătățirea potențialului uman;
* Cunoașterea practică și economică;
* Îmbunătățirea competențelor resurselor umane implicate în sectorul agro – alimentar, turistic, un management mai bun al exploatațiilor agricole și al unităților de procesare.

**Măsura contribuie la următoarele priorităţi prevăzute la art. 5, Reg. 1305/2013: P1:** Încurajarea transferului de cunoştinţe şi a inovării în agricultură, silvicultură şi în zonele rurale, **P2:**Creşterea viabilităţii exploataţiilor şi a competitivităţii tuturor tipurilor de agricultură în toate regiunile şi promovarea tehnologiilor agricole inovatoare şi a gestionării durabile a pădurilor, **P3:** Promovarea organizării lanţului alimentar, inclusiv procesarea şi comercializarea produselor agricole, a bunăstării animalelor şi a gestionării riscurilor în agricultură, **P4:** Refacerea, conservarea şi consolidarea ecosistemelor legate de agricultură şi silvicultură, **P5:** Promovarea utilizării eficiente a resurselor şi sprijinirea tranziţiei către o economie cu emisii reduse de carbon şi rezilienţă la schimbările climatice în sectoarele agricol, alimentar şi silvic, **P6** Promovarea incluziunii sociale, a reducerii sărăciei și a dezvoltării economice în zonele rurale. Măsura corespunde obiectivelor art. 14 din Reg. (UE) nr. 1305/2013.

**Contribuţia măsurii la DI: *1A-*** *„*încurajarea inovării, a cooperării şi a creării unei baze de cunoştinţe în zonele rurale”;

**Măsura contribuie la obiectivele transversale ale Reg. 1305/2013:**

* ***Mediu şi climă -*** Un rol deosebit de important în înţelegerea şi asumarea de către fermieri a angajamentelor privind protecţia mediului, inclusiv protejarea biodiversității, precum şi a acţiunilor de adaptare la efectele schimbărilor climatice și de reducere a concentrației de GES din atmosferă îl deține transferul de informații şi cunoștințe, formarea şi dobândirea de aptitudini. Transferul de cunoștințe joacă un rol deosebit de important în înţelegerea şi asumarea de către fermieri a angajamentelor privind protejarea biodiversității atât în zonele Natura 2000 și HNV, cât și în afara acestora, managementul sustenabil al terenurilor agricole, cât și corelarea și crearea de sinergii cu cerințele prevăzute prin pachetul de înverzire și eco-condiționalitatea din cadrul plăților directe (Pilonul I al PAC). Aplicarea cunoștințelor dobândite de fermieri prin transferul de cunoștințe va contribui atât la atingerea obiectivelor PNDR în ceea ce privește protecția mediului, cât și a celor prevăzute în strategiile naționale sau europene care vizează gestionarea durabilă a resurselor. O componentă extrem de importantă a transferului de informații şi cunoștințe, formării şi dobândirii de aptitudini trebuie să se concentreze și asupra acţiunilor de adaptare la efectele schimbărilor climatice și de reducere a concentrației de GES din atmosferă, prin promovarea de practici și tehnologii care urmăresc sechestrarea de carbon, adoptarea de culturi rezistente la secetă, metode de anvelopare a clădirilor, identificarea de surse de energie regenerabilă care să conducă la limitarea emisiilor din agricultură, generate de activități-cheie precum producția animalieră şi utilizarea îngrășămintelor, atât la nivel de fermă, unități agricole de mari dimensiuni sau chiar la nivelul comunității. Încurajarea activităților demonstrative și de informare în cadrul fermelor vizează un transfer mai elocvent și o deschidere a fermierilor de a adopta noi practici ce contribuie la o mai bună protejare a mediului și adaptare la schimbările climatice.
* ***Inovare -*** Acțiunile de informare care vor fi finanțate prin această măsură au un rol important în dobândirea de cunoştinţe şi concepte noi în rândul fermierilor şi a persoanelor active în domeniul agro-alimentar. De asemenea, activităţile demonstrative le permit acestora să aibă contact cu echipamente şi utilaje moderne, tehnologii inovatoare, să beneficieze de transfer de practici noi etc. Sesiunile demonstrative pot stimula inovarea inclusiv prin cooptarea de practicieni inovatori care pot acţiona ca factori de diseminare pentru fermierii din jur. De asemenea, interacţiunile de grup, schimburile de experienţă, practicile şi ideile pot acţiona ca un catalizator pentru procesul de inovare. Prin expunerea la noi idei, metode şi principii, prin interacţiune şi învăţare, fermierii devin mai bine pregătiţi, mai receptivi la noi idei şi concepte şi mai înclinaţi să aplice tehnologii şi practici inovatoare în domeniul lor de activitate. Transferul de cunoştinţe şi informarea au un rol extrem de important în cadrul Programului Naţional de Dezvoltare Rurală pentru perioada 2014-2020 deoarece acestea sprijină inovarea şi facilitează dezvoltarea, folosirea şi transferul de idei, produse sau tehnologii noi pentru a îmbunătăţi sistemele de producție, produsele și serviciile.

**Complementaritatea cu alte măsuri din SDL**:

**Prin activitățile demonstrative**, măsura este complementară cu M4.1, pentru fermieri care își prevăd în cadrul proiectului investiții în echipamente și irigații, inclusiv metode și tehnici de producție care conduc la eficientizarea consumului de apă și la combaterea schimbărilor climatice.

**Prin acțiunile de informare**, MCS1 **este complementară cu MCS4** – Investiții în active fizice, cu **MCS6.1** „Sprijin pentru **instalarea tinerilor fermieri”**(comunitatea, fermierii), **cu MCS7.2 Investiţii** în crearea și modernizarea infrastructurii de bază la scară mică și **MCS16**– Înființarea de structuri asociative în domeniul turistic (fermieri, populație etc).

**Sinergia cu alte măsuri din SDL**: - Acțiunile specifice acestei măsuri se pot realiza fie individual, fie în complementaritate cu alte actiuni din cadrul SDL, contribuind la toate prioritățile din SDL.

**2.Valoarea adăugată a măsurii**

Prin această măsură vor fi finanțate următoarele tipuri de proiecte:

* Proiecte demonstrative care promovează **metode și tehnici noi** în sectorul agricol, agro-alimentar, turistic și ferme.
* Proiecte de informare și transfer de cunoștințe pentru crearea de locuri de muncă și **dezvoltarea socio-economică a teritoriului**.

De asemenea, condițiile specifice de eligibilitate și criteriile locale de selecție sunt stabilite în concordanță cu specificul local și contribuie la obiectivele SDL. Prin finanțarea acestor proiecte se urmărește promovarea egalității de șanse, eficientizarea utilizării fondurilor, combaterea excluziunii sociale, sensibilizarea actorilor din teritoriu pentru participarea la dezvoltarea locală sustenabilă și respectarea mediului înconjurător.

**3.Trimiteri la alte acte legislative**

**R (UE) Nr. 1336/2013** de modificare a Directivelor 2004/17/CE, 2004/18/CE și 2009/81/CE ale Parlamentului European și ale Consiliului European

**Ordonanţă de Urgenţă a Guvernului (OUG) Nr. 34 /2006**

**Hotărârea de Guvern (HG) Nr. 925/2006** pentru aprobarea normelor de aplicare a prevederilor referitoare la atribuirea contractelor de achiziţie publică din Ordonanţa de urgenţă a Guvernului nr. 34/2006

**Legea Nr. 31/1990** privind societăţile comerciale cu modificările și completările ulterioare

**Ordonanța de Guvern Nr. 26/2000** cu privire la asociații și fundații modificările și completările ulterioare

**Ordonanţă de Urgenţă a Guvernului (OUG) Nr. 44/2008** privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale modificările și completările ulterioare

**Legea Nr. 1/2011** a educaţiei naţionale modificările și completările ulterioare

**Ordonanţa de Guvern (OG) Nr. 8 din 23 ianuarie 2013** pentru modificarea şi completarea Legii nr. 571/2003 privind Codul fiscal şi reglementarea unor măsuri financiar-fiscale

**4. Beneficiari direcţi/indirecţi (grup ţintă)**

**Beneficiari direcţi:**

* Entităţi publice/ Societate civilă care au în obiectul de activitate activități de informare/demonstrative și/sau diseminare
* GAL - dacă niciun alt solicitant nu-și manifestă interesul. În acest caz se aplică măsuri de evitare a conflictului de interese.

**Beneficiari indirecţi:**

* Fermieri, persoane care își desfășoară activitatea în sectorul agricol, agro-alimentar, turistic și în ferme.
* **Grup țintă**: tineri cu vârsta de până la 40 de ani, femei

**5.Tip de sprijin -** Rambursarea costurilor eligibile suportate și plătite efectiv.

**6.Tipuri de acţiuni eligibile si neeligibile**

**Acţiuni eligibile:**

* Informare și transfer de cunoștințe în ceea ce privește aplicații TIC pentru companii și organizații, instrumente de evaluare a tehnologiilor, marketing online, rețele sociale;
* Informare și activități demonstrative în următoarele domenii:
  + *În domeniul agroalimentar*: privind adaptarea la schimbările legislative (securitate alimentară, igienă etc), producția agricolă ecologică, vânzările în lanțuri scurte, calitatea produselor, informări privind practici sustenabile ale activităților agricole, informare și transfer de cunoștiințe privind măsurile PAC;
  + *În domeniul turistic*: tendințele în sectorul turistic, informare asupra destinațiilor turistice din teritoriu,modalități de informare asupra teritoriului și a conexiunii cu alte sectoare;
  + *În domeniul social*: informare privind posibilitățile de îngrijire a vârstnicilor, a persoanelor cu probleme medicale majore, înformare privind posibilitățile și oportunitățile de angajare, crearea și difuzarea de informații în vederea dezvoltării serviciilor și uneltelor comune pentru promovarea inserției sociale;
  + *Mediu și climă*: informare și sensibilizare asupra metodelor de protejare și conservare a mediului înconjurător, informare asupra resurselor naturale și a zonelor HNV, conservarea peisajelor și eficiența energetică;
  + Acțiuni de informare și sensibilizareale populației, firmelor și altor organizații în vederea participării la promovarea dezvoltării locale.

**Acţiuni neeligibile:**

* Investiții în cadrul proiectelor demonstrative;
* Acțiuni care nu servesc exclusiv activităților de informare și demonstrative.

**7. Condiţii de eligibilitate**

* Solicitantul se încadrează în categoria de beneficiari eligibili;
* Solicitantul este persoană juridică, constituită în conformitate cu legislaţia în vigoare în România;
* Solicitantul are prevăzut în obiectul de activitate activități specifice domeniului;
* Solicitantul dispune de personal calificat, propriu sau cooptat în domeniile corespunzătoare tematicilor prevăzute;
* Solicitantul dovedește experiență anterioară relevantă în acțiuni de informare/demonstrative și/sau diseminare;
* Solicitantul dispune de capacitate tehnică şi financiară necesare derulării activităţilor specifice de informare;
* Solicitantul nu este în stare de faliment ori lichidare;
* Solicitantul şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetul de stat;
* În situația de excepție, când ofertantul este selectat prin procedură de achiziție publică este necesar ca acesta să îndeplinească condițiile prevăzute de legislația specifică, în vigoare.

**8. Criterii de selecţie:**

* Vor fi prioritare proiectele care propun acțiuni inovative, care au ca grup țintă tineri cu vârsta de până la 40 de ani, femei, persoane defavorizate etc. și proiectele care vizează crearea de noi locuri de muncă.
* Prezentarea clară a contribuției proiectului la realizarea obiectivelor măsurii.
* Proiectul propune soluții pentru a răspunde nevoilor identificate ale grupului țintă.
* Proiectul demonstrează contribuția la susținerea dezvoltării teritoriului GAL Cheile Sohodolului.
* Proiectul contribuie la atingerea indicatorilor corespunzători măsurii.
* Proiectul propune folosirea exemplelor locale în acțiuni de informare și difuzare de cunoștiințe.
* În cadrul proiectelor sunt clar descrise responsabilitățile fiecărui membru al echipei de implementare a proiectului.
* Activitățile proiectului sunt realiste și contribuie la realizarea obiectivelor propuse.
* Resursele sunt descrise și identificate corect în raport cu obiectivele proiectului.
* Bugetul proiectului este realist și respectă principiile managementului riguros.

**9. Sume (aplicabile) si rata sprijinului**

Ajutorul public acordat în cadrul acestei măsuri este de 100% din totalul cheltuielilor eligibile și nu va depăși suma de 5000 euro/proiect. Alocarea financiară nerambursabilă a MCS1 este de 15000 euro. Stabilirea intensității și valorii sprijinului s-a efectuat în baza centralizării proceselor verbale privind cererile de proiecte solicitate din teritoriu*.*

**10.Indicatori de monitorizare**

* Număr de locuri de muncă create – 1.
* Număr de proiecte sprijinite – 3
* Număr de beneficiari ai acțiunilor de informare și difuzare de cunoștințe – 60, din care:
  + - femei – 25,
    - tineri cu vârsta sub 40 ani – 25
    - activi în turism – 15
    - activi în agricultură – 40
    - activi în comerț și servicii – 20.